ΑΠΟΦΑΣΕΙΣ
Αριθμ. ΔΙΔΑΔ/Φ.49.Κ/1463/οικ.2321
Καθορισμός ποσοστού κάλυψης θέσεων σε κλάδους και ειδικότητες υπαλλήλων του Οργανισμού
Πληρωμών και Ελέγχου Κοινοτικών Ενισχύσεων
Προσανατολισμού και Εγγυήσεων (Ο.Π.Ε.Κ.Ε.Π.Ε.)
στο πλαίσιο του Α’ κύκλου κινητικότητας έτους
2025.
ΟΙ ΥΠΟΥΡΓΟΙ
ΕΣΩΤΕΡΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τις διατάξεις:
α) Της παρ. 6 του άρθρου 4 του ν. 4440/2016 «Ενιαίο
Σύστημα Κινητικότητας στη Δημόσια Διοίκηση και την Τοπική Αυτοδιοίκηση, υποχρεώσεις των προσώπων που διο-
ρίζονται στις θέσεις των άρθρων 6 και 8 του ν. 4369/2016,
ασυμβίβαστα και πρόληψη των περιπτώσεων σύγκρουσης συμφερόντων και λοιπές διατάξεις» (Α’ 224), όπως
τροποποιήθηκε με το άρθρο 69 του ν. 5003/2022 «Δημοτική Αστυνομία, Φορείς Λαϊκών Αγορών, απλούστευση
διαδικασιών μεταξύ Ο.Τ.Α. και Αποκεντρωμένων Διοικήσεων, ρυθμίσεις εξομάλυνσης της εκλογικής διαδικασίας
κατοίκων εξωτερικού και λοιπές ρυθμίσεις» (Α’ 230),
β) του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
γ) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ)2018/1972) και άλλες διατάξεις» (Α’ 184),
δ) των υπ’ αρ. 239391/12.6.2003 «Έγκριση κανονισμού κατάστασης προσωπικού του Οργανισμού Πλη-
ρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ.»
(Β’ 836), 132537/21.4.2011 «Έγκριση Κανονισμού Οργανωτικής Διάρθρωσης και Λειτουργίας των Υπηρεσι-
ών του Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων και
Έγκριση τροποποίησης του Κανονισμού Κατάστασης
Προσωπικού του (Ο.Π.Ε.Κ.Ε.Π.Ε.) - Ν.Π.Ι.Δ.» (Β’ 684) και
2291/251115/31.8.2022 «Έγκριση τροποποίησης του
Κανονισμού Οργανωτικής Διάρθρωσης και Λειτουργίας
των Υπηρεσιών του Οργανισμού Πληρωμών και Ελέγχου
Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ.» (Β’ 4625) κοινές αποφάσεις,
καθώς και την υπ’ αρ. 444/33644/19.2.2019 «Ανακατανομή εξακοσίων δεκαεννέα (619) υφιστάμενων οργανι-
κών θέσεων τακτικού προσωπικού του ΟΠΕΚΕΠΕ - ΝΠΙΔ»
(Β’ 775) απόφαση,
ε) των π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119), 84/2019 «Σύσταση
και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123)
και 82/2023 «Μετονομασία Υπουργείου - Σύσταση και
μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσω-
πικού - Τροποποίηση και συμπλήρωση του π.δ. 77/2023
(Α’ 130) - Μεταβατικές διατάξεις» (Α’ 139),
στ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
ζ) των π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131) και 32/2024
«Διορισμός Υπουργών και Υφυπουργών» (Α’ 91) και
η) του π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο - Κλα-
δολόγιο)» (Α’ 232).
2. Την υπ’ αρ. 947/19.6.2024 κοινή απόφαση του Πρωθυπουργού και του Υπουργού Εσωτερικών «Ανάθεση αρ-
μοδιοτήτων στην Υφυπουργό Εσωτερικών, Παρασκευή
Χαραλαμπογιάννη» (Β’ 3715).
3. Το υπ’ αρ. 7898/30.1.2025 έγγραφο του Προέδρου
του Ο.Π.Ε.Κ.Ε.Π.Ε., καθώς και τα από 4.2.2025 συμπληρωματικά αριθμητικά στοιχεία αιτιολόγησης του αιτήματος.
4. Την ανάγκη εύρυθμης λειτουργίας και την διασφάλιση της επαρκούς στελέχωσης του Ο.Π.Ε.Κ.Ε.Π.Ε.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 397
07.02.2025 08:16:59
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 397/06.02.2025
5. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
6. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
1. Για τη διενέργεια μετάταξης ή απόσπασης στο πλαίσιο του Ενιαίου Συστήματος Κινητικότητας υπαλλήλων,
μόνιμων και με σχέση εργασίας Ιδιωτικού Δικαίου Αορίστου Χρόνου, που ανήκουν στις κάτωθι κατηγορίες,
κλάδους και ειδικότητες του Ο.Π.Ε.Κ.Ε.Π.Ε.:
Κατηγορία - Κλάδος
Ειδικότητα
ΠΕ ΓΕΩΤΕΧΝΙΚΩΝ
ΠΕ ΓΕΩΠΟΝΩΝ
ΠΕ ΜΗΧΑΝΙΚΩΝ
ΠΕ ΑΓΡΟΝΟΜΩΝ
ΤΟΠΟΓΡΑΦΩΝ ΜΗΧΑΝΙΚΩΝ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕ ΠΛΗΡΟΦΟΡΙΚΗΣ
ΠΕ ΠΛΗΡΟΦΟΡΙΚΗΣ
(Software - Hardware)
ΤΕ ΤΕΧΝΟΛΟΓΩΝ
ΓΕΩΠΟΝΙΑΣ
ΤΕ ΓΕΩΠΟΝΙΑΣ
ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
Το ποσοστό κάλυψης των θέσεων εκάστης κατηγορίας, κλάδου και ειδικότητας εκ των προαναφερομένων
στον Ο.Π.Ε.Κ.Ε.Π.Ε. για την εφαρμογή των διατάξεων
της παρ. 4 του άρθρου 4 του ν. 4440/2016 κατά την καταληκτική ημερομηνία υποβολής των αιτήσεων για τη
διαδικασία επιλογής, καθώς και κατά τον χρόνο έκδοσης
της απόφασης μετακίνησης, πρέπει να ανέρχεται σε ποσοστό τουλάχιστον ογδόντα πέντε τοις εκατό (85%) επί
του συνόλου των οργανικών θέσεων εκάστης κατηγορίας, κλάδου και ειδικότητας εκ των προαναφερόμενων,
συνολικά για το φορέα, καθώς και για τις αποκεντρωμένες υπηρεσίες ανά περιφερειακή ενότητα, ποσοστό στο
οποίο δεν συμπεριλαμβάνονται υπάλληλοι, οι οποίοι
απουσιάζουν με μακροχρόνια άδεια, όπως ιδίως, άνευ
αποδοχών, υπηρεσιακής εκπαίδευσης ή είναι αποσπασμένοι σε άλλον φορέα.
2. Οι διατάξεις της παρ. 1 εφαρμόζονται αποκλειστικά
για τον Α’ κύκλο κινητικότητας του έτους 2025.
3. Κατά τα λοιπά εφαρμόζονται οι διατάξεις του Ενιαίου
Συστήματος Κινητικότητας.
Η απόφαση αυτή ισχύει από τη δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Φεβρουαρίου 2025
Οι Υπουργοί
Υφυπουργός
Αγροτικής
Εσωτερικών
Ανάπτυξης και Τροφίμων
ΠΑΡΑΣΚΕΥΗ
ΚΩΝΣΤΑΝΤΙΝΟΣ
ΧΑΡΑΛΑΜΠΟΓΙΑΝΝΗ
ΤΣΙΑΡΑΣ

[Source: 20250200397.pdf | Tokens: 5849]